open-index/open-wikipedia-markdown huggingface dataset:
BMW 6-sarja (E24)

**BMW E24** on BMW 6-sarjan ensimmäisen sukupolven malli, jota valmistettiin vuosina 1976–1989. Se korvasi edeltäneen BMW E9:n. Mallin seuraajaksi tuli uutta 8-sarjaa edustanut BMW E31, ja seuraavan kerran 6-sarja palasi mallistoon vuonna 2003 BMW E63:n muodossa.

## BMW 6-sarja (E24) 1976–1989

BMW E24 esiteltiin Geneven autonäyttelyssä maaliskuussa 1976. 

Vuonna 1982 tehtiin pieniä muutoksia muun muassa puskureihin. 

Frankfurtin autonäyttelyssä syksyllä 1983 esiteltiin malliston huipulle M635CSi (Pohjois-Amerikassa ja Japanissa M6), jossa oli sama kuusisylinterinen 3,5-litrainen (286&nbsp;hv) moottori kuin BMW M1 -mallissa. Pohjois-Amerikassa myytävän mallin teho oli laskettu 260 hevosvoimaan, jotta se täyttäisi paikalliset päästörajat.
Toinen kasvojenkohotus tuli vuonna 1987, jolloin auto sai kokonaan muoviset korinväriset puskurit ja projektoriajovalot. 

## Lähteet

## Aiheesta muualla
Run Away with Me

**Run Away with Me** on kanadalaisartistin Carly Rae Jepsenin musiikkikappale. Sen julkaisivat 604 Records, Schoolboy Records ja Interscope Records hänen kolmannen, E·MO·TION-studioalbumin toisena singlenä 17. heinäkuuta 2015. Kappaleen ovat sanoittaneet Jepsen, Robin Fredriksson, Mattias Larsson, Oscar Holter, Jonnali Parmenius sekä Karl Schuster, joista Frederiksson, Larsson ja Schluster myös tuottivat sen. Kappaleen musiikkivideon sekä kuvasi että ohjasi David Kalani Larkins ja se julkaistiin singlen julkaisupäivänä.

"Run Away with Me" oli kaupallisesti kohtalainen menestys, sen päästyä singlelistoille Australiassa, Irlannissa, Isossa-Britanniassa, Kanadassa, Skotlannissa, Slovakiassa ja Tšekissä. Jepsen on esittänyt kappaleen livenä muun muassa Pekingissä 1. toukokuuta 2015 sekä The Tonight Show with Jimmy Fallonissa 19. elokuuta 2015.

## Lähteet
BMW 7-sarja (E23)

**BMW E23** on BMW 7-sarjan ensimmäisen sukupolven malli, jota valmistettiin vuosina 1977–1986. Se korvasi edeltäneen BMW E3:n. Mallin seuraajaksi tuli BMW E32.

E23 oli ensimmäinen BMW-malli, jossa esiteltiin elinkaarensa aikana useita elektronisiin järjestelmiin ja turvallisuuteen liittyviä varusteita, kuten ajotietokone, huoltovälin ilmaisin, ABS-jarrut ja kuljettajan turvatyyny.

## BMW 7-sarja (E23) 1977–1986

BMW E23 esiteltiin keväällä 1977. 745i-mallia lukuun ottamatta kaikkien mallien moottorina oli aluksi kuusisylinterinen M30, joka periytyi edeltäjästä. Useimmissa malleissa käytettiin polttoaineen ruiskutusjärjestelmää, mutta 728- ja 730-malleissa oli nelikurkkuinen Solex-kaasutin. Ne korvattiin vuonna 1979 polttoaineen ruiskutusjärjestelmällä varustetulla 728i-mallilla. Ensimmäisissä malleissa käytetty ruiskutusjärjestelmä oli mekaaninen Bosch L-Jetronic, myöhemmissä malleissa käytettiin kehittyneempää elektronista Bosch Motronicia. Laajaan lisävarustevalikoimaan kuului muun muassa istuinlämmittimet, sähkösäätöiset istuimet sekä sähköikkunat ja -peilit. ABS-jarrut tulivat varusteeksi vuonna 1979. 

Vuonna 1982 uudistettiin muun muassa puskureita ja levennettiin etusäleikköä. Kuljettajan turvatyynyä alettiin tarjota lisävarusteena keväästä 1985 alkaen. 

Viimeisen valmistusvuoden aikana ainoastaan Pohjois-Amerikan markkinoilla oli saatavana normaalia 7-sarjalaista ylellisempi L7, jossa oli muun muassa ylimääräisiä nahkasomisteita, sähkötoiminen kattoluukku ja monia lisävarusteita, kuten turvatyyny, vakiona. Kaikki L7-mallit oli varustettu neliportaisella automaattivaihteistolla. 

## Lähteet

## Aiheesta muualla
Richard Nixon Presidential Library and Museum

**Richard Nixon Presidential Library and Museum** on Kalifornian Yorba Lindassa sijaitseva kirjasto ja museo, joka avattiin yleisölle 19. heinäkuuta 1990. Se esittelee Yhdysvaltain 37. presidentin Richard Nixonin presidenttikautta vuosina 1969–1974. Museon alueella sijaitsee Nixonin synnyinkoti sekä hänen ja hänen vaimon Pat Nixonin haudat.

## Kuvat

Tiedosto:Nixonhouse.jpg|Nixonin synnyinkoti.
Tiedosto:Gravestones of President Richard and first lady Pat Nixon.jpg|Richard- ja Pat Nixonin haudat.


## Lähteet

## Aiheesta muualla

* Museon viralliset kotisivut
* Nixon Foundationin viralliset kotisivut
SoFi Stadium

**SoFi Stadium** on amerikkalaisen jalkapallon stadion Inglewoodissa Los Angelesin piirikunnassa Kaliforniassa Yhdysvalloissa. Se on NFL:ssä pelaavien Los Angeles Ramsin ja Los Angeles Chargers -joukkueiden kotikenttä.

Stadionilla pelattiin Super Bowl LVI helmikuussa 2022 ja siellä on tarkoitus pelata vuoden 2026 jalkapallon MM-kisojen otteluita ja vuoden 2028 kesäolympialaisten jalkapalloa, suorittaa niiden jousiammunta, sekä pitää kisojen avajaiset ja päättäjäiset.

Stadionin katsojakapasiteetti on 70&nbsp;240, mutta sinne saadaan mahtumaan jopa 30&nbsp;000 lisäkatsojaa tapahtumasta riippuen. Stadionilla on *The Infinity Screen by Samsung* -niminen jättikokoinen, koko stadionin kiertävä Samsung 4K HDR videonäyttö, joka painaa 1&nbsp;000 tonnia ja jossa on 80 miljoonaa pikseliä. Näytön pinta-ala on 6&nbsp;503 neliömetriä eli 0,65 hehtaaria ollen täten maailman suurin LED-näyttö. Äänentoistoa hoitaa 260 kaiutinta ja langattomia 5G-yhteyksiä 56 tukiasemaa.

Stadionin rakennuskustannuksiksi arvioidaan lähes viisi miljardia dollaria eli toukokuun 2020 kurssin mukaan noin 4,5 miljardia euroa. Rahoitus on yksityinen ja hankkeen suurin yksittäinen rahoittaja on Los Angeles Ramsin omistaja Stan Kroenke, joka on sijoittanut stadioniin lähes 1,5 miljardia omia rahojaan. Stadionin avajaisten oli määrä olla 26. heinäkuuta 2020, mutta ne siirtyivät COVID-19-pandemian sekä muiden ongelmien vuoksi. Stadion avattiin lopulta 8. syyskuuta 2020.

## Lähteet

## Aiheesta muualla
* SoFi Stadium
Beloje (järvi Samolvan pitäjässä, Outovan piiri)

**Beloje** tai **Belskoje** tai **Nizovskoje** () on järvi Luoteis-Venäjällä Pihkovan alueen Outovan piirissä. Järven nimen alkuosa () tarkoittaa *valkoista* ja *Beloje* on järven nimenä melko yleinen. Sen voisi vapaasti suomentaa *Valkijärvi* tai *Valkojärvi*.

## Maantietoa
Järvi on 1,2 kilometriä pitkä, 0,7 kilometriä leveä ja sen pinta-ala on 67 hehtaaria. Se sijaitsee Nizovitsyn () kylän pohjoispuolisen suoalueen itäreunassa. Metsäiset tai avonaiset suoalueet määrittävät järven ilmeen täysin. Järvi on autio.

## Luontoarvoja
Järvessä elää ainakin hauki, särki, ahven, kiiski, ruutana, suutari, allikkosalakka ja mutakala. Järven pohja on mutaa, mutta itärannalla on rakennettu hiekkaranta. Rannikko on alavaa suomaata ja lähialueet soistunutta metsämaata.

## Vesistösuhteita
Beloje sijaitsee Želtšan valuma-alueella. Želtša on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 

Järven pohjoispuolella sijaitsee pieniä suolampia, joiden laskusuunnista ei ole tietoa. Sen valuma-alueen koko on 5,16 neliökilometriä , mikä sisältänee myös ympärivää suomaata. Järven itärannasta lähtee itään päin 850 metriä pitkä laskuoja Belskij (), joka laskee Želtšan tulvatasangon alapäästään maatuneeseen putaaseen. Laskuojassa oli 1970-luvulla säännöstelypato, joka on poistettu käytöstä.

## Huomautuksia

## Lähteet
Maz Kanata

**Maz Kanata** on kuvitteellinen hahmo, joka esiintyy *[[Tähtien sota]]* -universumissa. Hän teki ensiesiintymisensä vuonna 2015 elokuvassa *[[Star Wars: The Force Awakens]]*, jossa hahmo oli luotu tietokonegrafiikan ja liikkeenkappauksen avulla. Hahmoa esittää Lupita Nyong’o. Maz Kanata on naispuolinen piraatti, joka on yli 1000 vuotta vanha ja hän omistaa linnan metsäplaneetta Takodanalla.

## Esiintymiset

### Elokuvat
#### ''The Force Awakens''
Elokuvassa *[[Star Wars: The Force Awakens|The Force Awakens]]* Han Solo käy vierailemassa Maz Kanatan linnassa Chewbaccan, Reyn, Finnin ja BB-8:n kanssa. Han kertoo Kanatalle, että droidilla on kartta, joka johdattaisi Luke Skywalkerin olinpaikkaan ja se pitäisi viedä Leia Organan luokse. Kanata kuitenkin kieltäytyy ja sanoo, että Hanin itse pitäisi palata Leian luokse. Rey löytää linnan kellarista valosapelia ja näkee karmittavan näyn, jonka jälkeen hän kysyy Kanatalta mikä se oli. Kanata kertoo että valosapeli kuului Luke Skywalkerille ja hänen isälleen, Anakinille, ja se kutsuu nyt häntä. Rey ei kuitenkaan halua olla tekemisissä enää Voiman kanssa. Hän antaa valosapelin Finnille, toivoen tämän varmistavan, että Rey saa sen. Kun Ensimmäinen ritarikunta hyökkäsi hänen linnaan, Kanata neuvoo Finniä käyttämään sapelia aseenan iskusotilaita vastaan.

#### ''The Last Jedi''
Elokuvassa *[[Star Wars: The Last Jedi|The Last Jedi]]* Maz Kanata esiintyy elokuvassa hologrammina, jossa hänen nähtiin olevan keskellä tulitaistelua. Hän ehti kuitenkin opastaa Finniä, Poe Dameronia ja Rose Ticoa löytämään mestarikoodinmurtajan Canto Bightista auttamaan Ensimmäisen ritarikunnan jäljittimisen deaktivoimisessa.

#### ''The Rise of Skywalker''
Elokuvassa *[[Star Wars: The Rise of Skywalker|The Rise of Skywalker]]* Kanata oli virallisesti liittynyt Vastarintaan heidän uudessa tukikohdassaan Ajan Klossilla ja kehotti selvittämään Exegolin olinpaikan, jotta kuolleeksi luultu Palpatine voitaisiin pysäyttää. Kun Leia tunsi Reyn ja hänen poikansa Kylo Renin taistelevan toisiaan vastaan Kef Birin merikuussa, Kanata huomasi Leian heikkenevän terveyden ja sanoi R2-D2:lle kuinka Leian ainoa tapa pelastaa poikansa pimeältä puolelta oli viimeisetkin jäljellä olevat voimansa. Kun Leia kuoli, Kanata kokoontui yhdessä muiden Vastarinnan jäsenten kanssa suremaan häntä ja sanoi hänelle hyvästit. Kun Vastarinta lähti Exegolille taisteluun Viimeistä ritarikuntaa vastaan, Kanata jäi vahtimaan Leian ruumista. Kun Leian ruumis katosi ja yhtyi Voimaan kun äskettäin kuollut Ben Solo teki saman Exegolilla, Kanata hymyili, tietäen Leian saavuttaneen vihdoin rauhan. Taistelun voiton jälkeen Vastarinta palasi takaisin ja Kanata antoi Chewbaccalle Hanille kuuluneen urheuden mitalin, jota Leia oli pitänyt käsissään ennen kuolemaansa.

### Videopelit
Maz Kanata on pelattava hahmo *[[Lego Star Wars: The Force Awakens]]issä* ja hän esiintyy ''Star Wars: Battlefront II'':n tarinatilassa, jossa hän auttaa Han Soloa löytämään hänen etsimää henkilöä.

## Lähteet

## Aiheesta muualla
*Maz Kanata Wookieepediassa 
*Maz Kanata Jedipediassa
Luettelo Suomen presidenttien muistomerkeistä

**Luettelo Suomen presidenttien muistomerkeistä** on luettelo Suomen tasavallan presidentteinä toimineiden henkilöiden muistomerkeistä. Luettelossa ei mainita presidenttien hautamuistomerkkejä, jotka ovat luettelossa Suomen presidenttien hautamuistomerkit. Presidenteille on pystytetty muistomerkit Helsinkiin, mutta joidenkin muistomerkkejä on myös muilla paikkakunnilla, joissa he ovat vaikuttaneet. Helsingissä sijaitsevat on valmistuttuaan lahjoitettu Helsingin kaupungille.

Muistomerkit on luetteloitu presidenttien nimien ja toissijaisesti muistomerkkien nimien mukaisessa aakkosjärjestyksessä.

## Muistomerkit
### Suomessa

### Ulkomailla

## Lähteet
* Valli, Juhani (kirjoittaja) ja Kukila, Antti (valokuvaaja): *Patsaskaupunki Valkeakoski*, 2017,  

### Viitteet
Anni kaverinkesyttäjä

**Anni kaverinkesyttäjä** on Kaisa Paaston kirjoittama lapsille suunnattu kirja. Sen on kuvittanut Mari Ahokoivu ja julkaissut WSOY vuonna 2020.
Constantijn Huygens

**Constantijn Huygens** (1596–1687) oli alankomaalainen runoilija. Hän palveli Oranian sukua sihteerinä, neuvosherrana ja laskumestarina sekä teki lähettiläänä matkoja Italiaan ja Englantiin. Hän kirjoitti lyyrisiä runoja useilla kielillä, joista latinankieliset koottiin kokoelmaan *Momenta desultoria* (1644), hollanninkieliset kokoelmaan *Korenbloemen* (1658). Hän jätti jälkeensä kirjoittamansa omaelämäkerran *De vita propria* (1817) ja muistelmia *Mémoires* (1883) sekä päiväkirjan *Dagboek* (1884–1885).

Matemaatikko Christian Huygens oli hänen poikansa.

## Lähteet

## Aiheesta muualla
Lintuvaaran koulu

**Lintuvaaran koulu** on Espoon Suur-Leppävaaran Lintuvaaran kaupunginosassa sijaitseva noin 500 oppilaan suomenkielinen alakoulu (luokka-asteet 1–6).  Koulurakennuksen vieressä toimii Lintuvaaran päiväkoti esikoululuokkineen.

Olli Vahteran ja Pekka Pitkäsen suunnittelema alkuperäinen koulurakennus on vuodelta 1956–1957. Myöhemmän (2016) peruskorjauksen ja laajennuksen yhteydessä koulun piha-alue uudistettiin kattavasti. Pihan liikunta- ja leikkimahdollisuuksia on kiitetty. Toisaalta koulun oppilaiden aamuisen saattoliikenteen aiheuttamat ruuhka- ja vaaratilanteet talvisaikaan on nostettu esille päivälehdistössä.

## Lähteet
Neuvosherra

**Neuvosherra** on kuninkaan neuvonantaja, valtaneuvoston jäsen. Ruotsin kuninkaan neuvosherra, *rådsherre*, oli 1200–1500-luvulla sellaisen rälssisukuisen ritarin nimitys, joka ilman virkaa toimi kuninkaan henkilökohtaisena neuvonantajana. Hän saattoi saada vastineeksi kuninkaan läänityksen. Myös kokonaisuutena näitä ilman vakinaista virkaa toimivia neuvoantajia nimitettiin neuvosherroiksi. 1200–1350-luvulla neuvosherraa sanottiin myös kuninkaan neuvokseksi (*kungs råd*), ja 1602 nimitykseksi tuli valtaneuvos (*riksråd*).

## Lähteet
Zabelskoje (järvi Pihkovan alueella)

**Zabelskoje** () on järvi Luoteis-Venäjällä Pihkovan alueen Outovan piirissä.

## Maantietoa
Järvi on 3,4 kilometriä pitkä, 0,65 kilometriä leveä ja sen pinta-ala on 1,28 neliökilometriä eli 128 hehtaaria. Se on pohjois-etelä-suuntainen järvi, joka on kapeimmillaan 70 metriä leveä. Järven pohjoisosassa sijaitsee saari, jonka pinta-ala on 0,6 hehtaaria ja jonka pituus on noin 80 metriä. Järven keskisyvyys on 2,3 metriä ja syvänteessä on mitattu 5,4 metriä vettä. Sen ympäristö on metsämaata, jossa esiintyy pieniä soita ja yksi lampi. Eteläpään rannasta työntyy esille 250 metriä pitkä niemi, joka on ilmakuvista päätelleen toisen tulojoen Verhnjaja Belkan suistoaluetta. Samoista ilmakuvista näkyy suiston edessä sarja kalankasvattamon rysiä. Järven molemmilla puolilla kiertää metsäteitä. Jammin () ja Strugi Krasnyjen () välinen maantie 58K-102 ylittää Nižnjaja Belkan sen joenniskan kohdalla. Tien varressa noin kilometrin päässä lännessä sijaitsee lähin kylä Zabelskoje (). Järven eteläpäässä on kiinteää asutusta ja seudun metsästäjillä ja kalastajilla on rannassa rantasauna.

## Luontoarvoja
Järvessä elää ainakin hauki, särki, ahven, lahna, sorva, kiiski, ruutana, suutari, made, törö, säyne, mutakala, salakka, pasuri, rantanuoliainen ja allikkosalakka, sekä jokirapua, jota on kuitenkin vain nimeksi. Järven rannat ovat paikoin jyrkkiä ja matalia. Sen pohja on mutainen, mutta sen rannoilla on hiekkarantoja, jossa pohjan päälle on laskeutunut mutaa. Metsän puut ovat kaatuneet rantaveteen ja niitä voi ajelehtiakin järvellä.

## Vesistösuhteita
Zabelskoje sijaitsee Želtšan valuma-alueella ja sen laskujoki Nižnjaja Belka on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. 

Zabelskojeen tulee ympäristöstä muutama oja. Länsirantaan laskee lyhyt suo-oja järveä suuremmalta kosteikolta ja toinen pikkuoja tulee viereiseltä lammelta. Itärantaan tulee pieni oja pikkusuolta. Suurimmat joet laskevat järven eteläpäähän. Kaakosta päin tulee 13 kilometriä pitkä Studjonka ( ), jolla on ainakin neljä sivuhaaraa. Suurin tulovirtaus saadaan kuitenkin Verhnjaja Belkasta. Joen nimi Nižnjaja Belka voidaan suomentaa *Alinen Belka*. Paikalliset käyttävät pääuomasta nimeä Belka joen yläjuoksulta pieneen sivuojaan Dubskojeen () asti, siitä eteenpäin nimeä *Ylinen Belka* () Zabelskojeen asti ja järveltä joensuuhun nimeä *Alinen Belka* eli Nižnjaja Belka . Järven valuma-alueen koko on lähteestä riippuen 192  tai 191 neliökilometriä . Joen suuri valuma-alue tekee järvestä Belkan läpivirtausjärven. Nižnjaja Belkan pituus on 3,5 kilometriä ja se yhtyy Želtšaan kohdassa, joka on 61 kilometriä tämän suistosta yläjuoksulle päin.

## Huomautuksia

## Lähteet
Gunnar Olof Hyltén-Cavallius

**Gunnar Olof Hyltén-Cavallius** (18. toukokuuta 1818 Vislanda – 5. heinäkuuta 1889 Skatelöv) oli ruotsalainen kansatieteilijä, muinaistutkija ja kirjailija. Hän oli Kuninkaallisen kirjaston amanuenssi vuodesta 1839, Kuninkaallisen draamateatterin näyttämötirehtööri vuodesta 1856, Brasilian hovin *[[chargé d’affaires]]* eli asiainhoitaja vuodet 1860–1864. Hän kannatti 1867 Ruotsin ensimmäisen kansatieteellisen museon Smålandia-museon perustamista Växjöhön. Artur Hazelius sai siitä herätteen Nordiska  museetin perustamiseksi.

Hyltén-Cavallius julkaisi näytelmän *Dackefejden* ja kokoelmateoksia Ruotsin saduston ja historiallisten laulujen alalta ja myös lähdekirjana pitkään käytössä olleen tutkimuksen *Wärend och wirdarne* (1863–1868), joka oli käänteentekevä ruotsalaisen kansanelämän tutkimuksessa.

## Lähteet

## Aiheesta muualla

* Nils-Arvid Bringéus,Gunnar Olof Hyltén-Cavallius, Svenskt biografiskt leksikon
Kanaranbarili

**Kanaranbarili** (*Barilius canarensis*) on seeprakalojen (Danionidae) heimoon kuuluva makean veden kalalaji. Sen kuvasi tieteelle Thomas C. Jerdon vuonna 1849.

Laji kasvaa yleensä korkeintaan 15 senttimetrin mittaiseksi. Sitä tavataan endeemisenä eli kotoperäisenä Intiasta. Lajia pidetään myös akvaariossa. Kansainvälinen luonnonsuojeluliitto IUCN on luokitellut lajin erittäin uhanalaiseksi.

## Lähteet
Sauli Perälä

**Sauli Perälä** (s. 19. heinäkuuta 1975) on suomalainen teatterikapellimestari, muusikko ja musiikintekijä. Hän on toiminut myös musiikin lehtorina (2002–2013), Pohjan miehet -mieskuoron taiteellisena johtajana (2004–2012), sotilasmuusikkona Pohjanmaan ja Satakunnan sotilassoittokunnissa sekä freelance-muusikkona, sovittajana ja musiikintekijänä eri kokoonpanoissa. Perälä on säveltänyt musiikkia eri produktioihin Vaasan kaupunginteatterissa, lisäksi hän on tehnyt laulusarjan *Ajan henki* -mieskuorolle sekä muita lauluja eri yhteyksiin. 

Perälä soittaa pohjalaisessa Rehupiikles-huumorirockyhtyeessä taiteilijanimellä Pauno Sivula. 

Teatterikapellimestarina hän on työskennellyt Wasa Teaterissa ja Vaasan kaupunginteatterissa, jossa hän on toiminut kiinnitettynä kapellimestarina vuodesta 2013. 

Perälä on opiskellut musiikkikasvatusta Jyväskylän yliopistossa (1996–2002) ja täydentänyt musiikkiopintojaan Piteån musiikkikorkeakoulussa Ruotsissa. Lisäksi hän on opiskellut orkesterinjohtoa Jorma Panulan johdolla.

Vuonna 2024 Perälä oli ehdokkaana vuoden musiikkiteatterintekijäksi työstään kapellimestarina Vaasan kaupunginteatterissa.

## Levytyksiä
* Jyväskylän yliopiston sinfoniaorkesteri: T'ango! (1999)
* Seawinds / Kuula-opisto 50 vuotta (2002)
* Rehupiikles: Kotiseutukokoelma (2003)
* Rehupiikles: Atomipommilla kuuhun (2007)
* Pohjan Miehet: Unissanauraja (2012)
* Rehupiikles: Ilimastom´muutos (2019)
* Ilkka Koivula: Aaveratsastaja (2019)

## Lähteet

## Aiheesta muualla
* https://www.vaasa.fi/ajankohtaista/teatterin-blogi-teatterimusiikkia-maestro/
* https://issuu.com/graafisetpalvelut_vaasa/docs/vaasa_kulttour_02_2017_fi
* Rehupiikles.com
* Ilkka Koivula: Lähtö (säv. S.Perälä/Juha Litmanen, san. S.Perälä) https://www.youtube.com/watch?v=FlHEk2bVeNU
Leptocypris

**Leptocypris** on seeprakalojen heimoon (Danionidae) kuuluva afrikkalainen särkikalasuku. Nämä ovat pieniä kaloja, alle 12 cm pitkiä. Suvusta tunnetaan yhdeksän lajia:
* *[[Leptocypris crossensis]]* Howes & Teugels, 1989
* *[[Leptocypris guineensis]]* (Daget, 1962)
* *[[Leptocypris konkoureensis]]* Howes & Teugels, 1989
* *[[Leptocypris lujae]]* (Boulenger, 1909)
* *[[Leptocypris modestus]]* Boulenger, 1900
* *[[Leptocypris niloticus]]* (Joannis, 1835)
* *[[Leptocypris taiaensis]]* Howes & Teugels, 1989
* *[[Leptocypris weeksii]]* (Boulenger, 1899)
* *[[Leptocypris weynsii]]* (Boulenger, 1899)

## Viitteet
Kirsi Asikainen

**Kirsi Marja Helena Asikainen** (s. 18. maaliskuuta 1957 Nurmes) on suomalainen näyttelijä. Asikainen valmistui teatteritaiteen maisteriksi Tampereen yliopiston näyttelijäntyön laitokselta vuonna 1985. Hän on toiminut näyttelijänä lukuisissa erilaisissa tehtävissä. Asikainen on kiinnitettynä näyttelijänä Vaasan kaupunginteatterissa.

## Kiinnitykset
* Kajaanin kaupunginteatteri 1985–1997
* Vaasan kaupunginteatteri 1997–2007
* Teatteri Vanha Juko 2008–2013 
* Vaasan kaupunginteatteri 2013–

## Lähteet
* Kirsi Asikainen

## Aiheesta muualla
* https://www.vaasa.fi/koe-ja-nae/kulttuuria-vaasassa-ja-seudulla/vaasan-kaupunginteatteri/me/henkilokunta/
Opsaridium

**Opsaridium** on seeprakalojen (Danionidae) kuuluva yksinomaan Afrikasta tavattava kalasuku, johon luetaan seuraavat 12 lajia:

* *[[Opsaridium boweni]]* (Fowler, 1930)
* *[[Opsaridium engrauloides]]* (Nichols, 1923)
* *[[Opsaridium leleupi]]* (Matthes, 1965)
* *[[Opsaridium loveridgii]]* (Norman, 1922)
* *[[Opsaridium maculicauda]]* (Pellegrin, 1926)
* *[[Opsaridium microcephalum]]* (Günther, 1864)
* *[[Opsaridium microlepis]]* (Günther, 1864)
* *[[Opsaridium peringueyi]]* (Gilchrist & Thompson, 1913)
* *[[Opsaridium splendens]]* Taverne & De Vos, 1997
* *[[Opsaridium tweddleorum]]* Skelton, 1996
* *[[Opsaridium ubangiense]]* (Pellegrin, 1901)
* *[[Opsaridium zambezense]]* (Peters, 1852) – sambesinopsari

## Lähteet
* Taksonomian lähde alaheimon sukuun asti:  
* Alempien taksonien suomenkieliset nimet:  
### Viitteet
Barilius signicaudus

**Barilius signicaudus** on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 9,7 senttimetrin mittaiseksi. Lajia tavataan luonnonvaraisena ainoastaan Thaimaasta.

## Lähteet
Paula Varis

**Paula Varis** (s. 9. maaliskuuta 1979 Rautjärvi) on suomalainen pukusuunnittelija. Koulutukseltaan hän on taiteen maisteri (Aalto-yliopiston taiteiden ja suunnittelun korkeakoulu, lavastustaiteen laitos, 2012).

Varis on toiminut pukusuunnittelijana teattereissa sekä televisiotuotannoissa. Lisäksi hän on suunnitellut puvustuksia tanssiproduktioihin, lyhytelokuviin sekä musiikkivideoihin. Varis on työskennellyt freelancer-pukusuunnittelijana vuodesta 2001 alkaen. Hänen suunnittelemiaan teatteripuvustuksia on nähty mm. Tampereen Työväen Teatterissa, Rovaniemen Teatterissa, Kouvolan Teatterissa, Ahaa Teatterissa sekä vapaissa ryhmissä. Televisiotuotantoja Varis on suunnitellut Yleisradiolle vuosina 2012–2018.

Paula Varis aloitti työt Vaasan kaupunginteatterin kiinnitettynä pukusuunnittelijana 16.3.2020.

## Viimeisimpiä pukusuunnittelutöitä
* 2020 David Mamet: Karvas pala, Tampereen Työväen Teatteri
* 2019 Antoine de Saint-Exupéry, sov.Tero Heinämäki: Pikku Prinssi, Rovaniemen Teatteri
* 2019 Joe Masteroff, Fred Ebb & John Kander: Cabaret, Rovaniemen Teatteri
* 2019 Marika Vapaavuori: Bette D, Ahaa Teatteri
* 2018 Jennifer Haley: The Nether, Tampereen Työväen Teatteri
* 2018 Marika Kuortti: Goals, Yleisradio
* 2018 Emmi Itäranta, sov. Tommi Kainulainen: Veden muisti, Ahaa Teatteri
* 2018 Jussi Helminen & Matti Puurtinen: Myrskyluodon Maija, Rovaniemen Teatteri
* 2018 Veikko Nuutinen: Pasi Was Here, Tampereen Työväen Teatteri
* 2014-2018 Petri Repo: Uusi Päivä, Yleisradio (apulaispukusuunnittelijana, vastaavana pukusuunnittelijana vuosina 2016-2017)
* 2016 Neil Simon & Burt Bacharach: Poikamiesboksi, Kouvola Teatteri

## Lähteet
* https://aaltodoc.aalto.fi/handle/123456789/4215?show=full 

## Aiheesta muualla
* https://ttt-teatteri.fi/program/karvas-pala/
* https://www.rovaniementeatteri.fi/teatteri/ajankohtaista/pikku-prinssin-ensiesitys-pe-1110/ 
* https://www.rovaniementeatteri.fi/teatteri/ajankohtaista/cabaret-ensi-iltaan-la-219/ 
* https://kulttuuritoimitus.fi/kritiikit/kritiikit-teatteri/ahaa-teatterin-betted-pohtii-moraalia-omia-rajoja-ja-ihmissuhteita-nuoren-nakokulmasta-nelja-tahtea/
* https://teatterimatka.fi/the-nether-tampereen-tyovaen-teatteri/
* https://yle.fi/aihe/goals
* https://www.aamulehti.fi/a/200704597
* https://www.rovaniementeatteri.fi/teatteri/ajankohtaista/myrskyluodon-maija-musikaali-ensi-iltaan-rovaniemella/ 
* https://teatterimatka.fi/pasi-was-here-tampereen-tyovaen-teatteri/
* https://yle.fi/aihe/uusi-paiva
* https://www.tinfo.fi/fi/Ensi-iltoja/4069/Poikamiesboksi
Cañon City

**Cañon City** on kaupunki Coloradon osavaltiossa Yhdysvalloissa. Sen väkiluku oli vuoden  väestönlaskennassa 16&nbsp;400. Cañon City on Fremontin piirikunnan väkiluvultaan suurin paikkakunta. 

Cañon Cityn pormestari on Ashley Smith.

## Väestö
Kaupungin asukkaista 86,2 prosenttia on valkoisia ja 10,5 prosenttia latinalaisamerikkalaisia. 99,7 prosenttia asukkaista on Yhdysvaltain kansalaisia. Kaupungin väestön keski-ikä on 44 vuotta.

## Kuvia kaupungista

Tiedosto:Royal gorge bridge 1987.jpg|Royal Gorgen silta.
Tiedosto:Fremont County Judicial Center (Colorado).JPG|Piirikunnan oikeustalo.
Tiedosto:Saint Thomas More Hospital.JPG|Saint Thomas Moren sairaala.


## Lähteet
### Viitteet

## Aiheesta muualla

* Kaupungin kotisivut
Barilius caudiocellatus

**Barilius caudiocellatus** on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 8,6 senttimetrin mittaiseksi. Lajia luonnonvaraisena ainoastaan Kiinasta. Kansainvälinen luonnonsuojeluliitto IUCN on luokitellut lajin puutteellisesti tunnetuksi.

## Lähteet
Raiamas

**Raiamas** on seeprakalojen (Danionidae) heimoon kuuluva Afrikasta ja Aasiasta tavattava kalasuku, johon luetaan seuraavat 17 lajia:

* *[[Raiamas ansorgii]]* (Boulenger, 1910)
* *[[Raiamas batesii]]* (Boulenger, 1914) – rusokitabarbi 
* *[[Raiamas bola]]* (Hamilton, 1822)
* *[[Raiamas buchholzi]]* (Peters, 1876)
* *[[Raiamas christyi]]* (Boulenger, 1920) – kultasuuopsari
* *[[Raiamas guttatus]]* (Day, 1870)
* *[[Raiamas intermedius]]* (Boulenger, 1915)
* *[[Raiamas kheeli]]* Stiassny, Schelly & Schliewen, 2006
* *[[Raiamas levequei]]* Howes & Teugels, 1989
* *[[Raiamas longirostris]]* (Boulenger, 1902)
* *[[Raiamas moorii]]* (Boulenger, 1900) – kultakitabarbi
* *[[Raiamas nigeriensis]]* (Daget, 1959)
* *[[Raiamas salmolucius]]* (Nichols & Griscom, 1917)
* *[[Raiamas scarciensis]]* Howes & Teugels, 1989
* *[[Raiamas senegalensis]]* (Steindachner, 1870) – täpläkitabarbi
* *[[Raiamas shariensis]]* (Fowler, 1949)
* *[[Raiamas steindachneri]]* (Pellegrin, 1908)

## Lähteet
* Taksonomian lähde alaheimon sukuun asti:  
* Alempien taksonien suomenkieliset nimet:  
### Viitteet
Antras (Ariège)

**Antras** on Ranskan kunta. Sen väkiluku oli 65 vuonna 2017. Se sijaitsee Etelä-Ranskassa Ariègen departementissa. Kunnan pormestari on Marc Woiry.

## Lähteet
F-liiga

**F-liiga** on Suomen salibandyn pääsarja. Siihen kuuluvat erillisinä sarjoina miesten F-liiga ja naisten F-liiga.

F-liiga perustettiin toukokuussa 2020. Miesten Salibandyliiga ja Naisten Salibandyliiga yhdistettiin saman brändin alle ja nimettiin uudelleen. Uuden nimen F-kirjain viittaa salibandyn englanninkieliseen nimeen *floorball* sekä sanoihin *Finland* (englantia, ’Suomi’) ja *falcon* (englantia, ’haukka’).

F-liigan toimitusjohtaja Kimmo Nurmisen mukaan uudistuksen tarkoitus on saada Suomen salibandylle enemmän kansainvälistä näkyvyyttä ja arvostusta. Brändiuudistuksen yhteydessä liiga myös kasvattaa englanninkielistä viestintäänsä ja pyrkii saamaan pelit näkymään myös Suomen rajojen ulkopuolella.

## Lähteet

## Aiheesta muualla
* F-liigan virallinen sivusto
Barilius dogarsinghi

**Barilius dogarsinghi** on seeprakalojen (Danionidae) heimoon kuuluva makean veden kalalaji. Sen kuvasi tieteelle Sunder Lal Hora vuonna 1921.

Laji kasvaa yleensä korkeintaan 8,5 senttimetrin mittaiseksi. Sitä tavataan endeemisenä eli kotoperäisenä Intiasta. Kansainvälinen luonnonsuojeluliitto IUCN on luokitellut lajin vaarantuneeksi.

## Lähteet
Punalakkitimali

**Punalakkitimali** (*Malacopteron magnum*) on kerttutimaleihin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Punalakkitimali voi kasvaa 18&ndash;20 cm pitkäksi. Sukupuolet muistuttavat toisiaan ulkonäöltään. Punalakkitimalin pää on väriltään lukuun ottamatta punaruskeaa päälakea ja mustaa niskaa. Rinta on harmaa ja vatsa on valkoinen harmain raidoin. Linnun selkä ja siivet ovat tumman ruskeat.

## Levinneisyys ja elinympäristö
Punalakkitimalia tavataan Thaimaasta, Malesiasta ja Sumatran sekä Borneon saarilta. Lajin elinympäristöä ovat alankojen ainavihannat kosteat metsät. Lintu liikkuu usein sekaparvissa metsien keskikerroksissa ja syö hyönteisiä. Punalakkitimalikantaa uhkaa metsien hakkuusta johtuva elinympäristön väheneminen ja se luokitellaan silmälläpidettäväksi lajiksi.

## Lähteet
Appy

**Appy** on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 25 vuonna 2017. Kunnan pormestari on Yves Huez.

## Lähteet
Kirjallisuusvuosi 1810

**Kirjallisuusvuosi 1810** käsittelee vuoden 1810 tärkeitä kirjallisuuden tapahtumia, uutisia ja julkistuksia.

## Tapahtumia
* Ludwig van Beethoven sävelsi Johann Wolfgang von Goethen kirjoittamaan Egmont-näytelmään alkusoiton ja sitä ruvettiin esittämään uudelleen yli kaksikymmentä vuotta ensiesityksen jälkeen. Tämä versio sai ensi-iltansa 15. kesäkuuta 1810.
* Münchenin Oktoberfest pidettiin ensimmäisen kerran.
* Arkkitehti Luigi Rusca julkaisi erityisesti Pietariin suunnittelemiensa rakennusten piirroskokoelman.
* Venäläinen amiraali Aleksandr Šiškov perusti Venäjän kielen ystävien seuran, joka pyrki torjumaan venäjän kielen uudistuspyrkimyksiä esimerkiksi oikeinkirjoituksessa. Uudistukset toteutuivatkin vasta vuonna 1918.
* X-kirjain oli aiemmin suomen kirjakielessä yleinen ks-äänneyhtymän merkki. Niinpä Mikael Agricola käytti ks:n merkkinä aina x-kirjainta. X alettiin korvata ks-merkinnällä 1810–40-lukujen kuluessa.

## Julkaisuja
* Johann Wolfgang von Goethe &ndash; *[[Zur Farbenlehre]]* (Goethen värioppi)
* Wilhelm von Humboldt &ndash; *Ideen zu einem Versuch, die Grenzen der Wirksamkeit des Staats zu bestimmen* (filosofiaa)
* Heinrich von Kleist &ndash; *Prinz Friedrich von Homburg oder die Schlacht bei Fehrbellin* (näytelmä, suom. *Homburgin prinssi Friedrich*, 1934)
* Percy Bysshe Shelley &ndash; *Zastrozzi*
* Zacharias Werner &ndash; *Der vierundzwanzigste Februar* (näytelmä)
* William Wordsworth &ndash; *Guide to the Lakes : A Guide through the District of the Lakes* (opas Englannin järviseudun luontoon)

## Palkintoja

## Lähteet
Barilius mesopotamicus

**Barilius mesopotamicus** on seeprakalojen (Danionidae) heimoon kuuluva makean veden kalalaji. Sen kuvasi tieteelle Lev Berg vuonna 1932.

Laji kasvaa yleensä korkeintaan seitsemän senttimetrin mittaiseksi. Sitä tavataan Iranista, Irakista ja Turkista. Kansainvälinen luonnonsuojeluliitto IUCN on luokitellut lajin elinvoimaiseksi.

## Lähteet
Urve

**Urve** on virolainen naisen etunimi. Se on luontoaiheinen nimi, joka merkitsee ’urpua’ eli lehtipuun nupulla olevaa tai puhjennutta kukintoa. Virossa Urven nimipäivää vietetään 25. toukokuuta.

Urve-nimeä käytetään jonkin verran myös Viron ulkopuolella. Digi- ja väestötietoviraston mukaan se on vuoteen 2020 mennessä ollut Suomessa etunimenä noin 130 naisella. 

## Tunnettuja Urveja
* Urve Lippus (1950–2015), virolainen musiikkitieteilijä ja professori
* Urve Palo (s. 1972), virolainen poliitikko
* Urve Tiidus (s. 1954), virolainen toimittaja ja poliitikko

## Lähteet
Toni Ikola

**Toni Ikola** (s. 14. heinäkuuta 1976 Raisio) on suomalainen näyttelijä. Hän on käynyt koulut Halikossa. Ikola on valmistunut vuonna 1994 ajoneuvon kuljettajaksi Salon ammattikoulusta. Armeijan hän on suorittanut vuonna 1995. Ikola on harrastanut musiikkia eri yhtyeissä Salossa vuosia ennen teatteriuran käynnistymistä. Hän aloitti teatterin tekemisen vuonna 1999 Salon teatterissa, jossa näytteli vuosien varrella useissa eri rooleissa. Ikola on myös näytellyt useissa Salon seudun kesäteattereissa. 

Ikola aloitti Vaasan kaupunginteatterissa avustajana vuonna 2009, ja näyttelijäharjoittelijana vuosina 2011–2013. Vuodesta 2013 Ikola on työskennellyt Vaasan kaupunginteatterin kiinnitettynä näyttelijänä.  

Ikola on näytellyt häjy Hietasen roolin elokuvassa *Härmä*. Televisiosarja *Kimmon* toisella kaudella Ikola esitti kahdessa jaksossa päähenkilön työkaveria autokaupassa. 

## Filmografia
### Elokuvat

* *[[Härmä (elokuva)|Härmä]]* (2012)

### Televisio

* *[[Kimmo (televisiosarja)|Kimmo]]* (2012)

## Lähteet

* https://www.imdb.com/title/tt1925446/fullcredits
* https://www.imdb.com/title/tt2362042/fullcredits
* https://www.vaasa.fi/koe-ja-nae/kulttuuria-vaasassa-ja-seudulla/vaasan-kaupunginteatteri/me/henkilokunta/

## Aiheesta muualla

* https://www.radiovaasa.fi/2018/03/nayttelijoiden-lauantai-vaasan-kaupunginteatterissa/
* https://www.radiovaasa.fi/2019/03/katto-kassinen-vaasan-kaupunginteatterissa/
*
Opsarius

**Opsarius** on seeprakalojen heimon (Danionidae) aasialainen kalasuku, jossa on kahdeksan lajia:
* *[[Opsarius barna]]* (Hamilton, 1822) – sinikiilabarili
* *[[Opsarius barnoides]]* Vinciguerra, 1890
* *[[Opsarius bernatziki]]* Koumans, 1937
* *[[Opsarius cocsa]]* (Hamilton, 1822)
* *[[Opsarius koratensis]]* (Smith, 1931)
* *[[Opsarius maculatus]]* (McClelland, 1839)
* *[[Opsarius pulchellus]]* (Smith, 1931)
* *[[Opsarius tileo]]* (Hamilton, 1822) – mustatäpläbarili

## Lähteet
Barilius huahinensis

**Barilius huahinensis** on seeprakalojen (Danionidae) heimoon kuuluva makean veden kalalaji. Sitä tavataan luonnonvaraisena ainoastaan Thaimaasta.

## Lähteet
All in My Head (Flex)

**All in My Head (Flex)** on yhdysvaltalaisen tyttöbändin Fifth Harmonyn musiikkikappale, jolla vierailee myös yhdysvaltalaisräppäri Fetty Wap. Sen julkaisivat Epic Records ja Syco Records Fifth Harmonyn toisen, 7/27-studioalbumin toisena singlenä 31. toukokuuta 2016. Kappaleen ovat sanoittaneet kaikki Fifth Harmonyn jäsenet yhdessä Fetty Wapin, Stargaten, Benny Blancon, Skye Sweetnamin, Tory Lanezin, Sir Nolanin, Julia Michaelsin, Brian Garcian, Mad Cobran, Clifton Dillonin, Richard Foulksin, Herbert Harrisin, Leroy Romansin, Sly Dunbarin, Brian Thompsonin sekä Handel Tuckerin kanssa. Kappaleen tuotannosta vastasivat puolestaan Stargate, Garcia sekä Victoria Monét (sanat.). "All in My Head (Flex)" on lajityypiltään reggae-trap kappale jota on ehostettu synteillä, lyömäsoittimilla ja kitaralla. Kappale sisältää mukaelman Mad Cobran vuonna 1995 julkaisemasta kappaleesta "Flex". Kappaleen musiikkivideon ohjasi Director X ja se julkaistiin Fifth Harmonyn vevo-kanavalla 23. kesäkuuta 2016. Video kuvattiin Kalifornian Malibussa 17. toukokuuta 2016.

"All in My Head (Flex)" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 24., jonka lisäksi se pääsi singlelistan neljänkymmenen parhaan joukkoon Australiassa, Irlannissa, Isossa-Britanniassa, Kanadassa ja Uudessa-Seelannissa. Fifth Harmony on esittänyt kappaleen livenä muun muassa televisiosarjan Dancing with the Stars 22. tuotantokauden finaalissa sekä iHeart Radion Honda Stagellä 13. kesäkuuta 2016.

## Lähteet
Toukkabarbit

**Toukkabarbit** (Paedocyprididae) on pieni kaakkoisaasialainen särkikalojen heimo, josta tunnetaan kolme lajia yhdessä suvussa *Paedocypris*. Ne ovat pienimpiä tunnettuja kaloja, aikuisina noin senttimetrin mittaisia.

Toukkabarbien suku ja lajit kuvattiin tieteellisesti vasta 2000-kymmenluvulla. Ne luettiin alkujaan seeprakaloihin (Danioninae),  mutta sittemmin erotettu omaksi heimokseen molekyylituntomerkkien perusteella.

* *[[Paedocypris carbunculus]]* Britz & Kottelat, 2008
* *[[Paedocypris micromegethes]]* Kottelat, Britz, Tan & Witte, 2006
* *[[Paedocypris progenetica]]* Kottelat, Britz, Tan & Witte, 2006

## Lähteet
Kolster

**Kolster Oy Ab** on vuonna 1874 perustettu patentti- ja tavaramerkkitoimisto, jonka on perustanut Rudolf Kolster. Kolsterin liikevaihto vuonna 2018 oli 20,7 miljoonaa euroa. Yrityksen toimitusjohtaja on Timo Helosuo. Kolsterin hallituksen puheenjohtaja Kim Kolster edustaa sukuaan viidennessä sukupolvessa yrityksen johdossa. Suomen lisäksi Kolsterilla on toimisto Kiinassa. 

## Lähteet
Huixian

**Keisarillinen jalosukuinen puoliso Huixian** (1711 – 25. helmikuuta 1745), mantšulaisesta keltaisen lippukunnan Gaogiya-klaanista, oli Qianlong-keisarin puoliso. 

## Elämä

### Perhetausta
Keisarillisen jalosukuisen puoliso Huixianin henkilökohtaista nimeä ei ole kirjattu historiaan. Hän oli syntyjään han-kiinalainen. 

* Isä: Gao Bin (   ; 1683–1755), palveli henkilöstöministerinä vuosina 1745–1747 ja Wenyuan-kirjaston pääsihteerinä vuosina 1747–1748 
** Isänisä: Yanzhong (   ) 
** Isänpuolen isoäiti: Rouva Li 
* Äiti: Rouva Chen 
* Yksi nuorempi veli 
* Kolme nuorempaa siskoa 

### Yongzhengin aikakausi
Ei tiedetä, milloin Gaosta tuli Honglin, Yongzhengin neljännen pojan hovineiti ja sittemmin rouva. Hänet ylennettiin 4. huhtikuuta 1734 toissijaiseksi puolisoksi.  

### Qianlongin aikakausi
Yongzheng keisari kuoli 8. lokakuuta 1735, ja Honglista tuli hänen seuraajansa, Qianlong-keisari.  

Rouva Gaolle myönnettiin 23. tammikuuta 1738 arvonimi "jalosukuinen puoliso". Koska hän oli ainoa nainen keisarillisessa haaremissa, jolla oli kyseinen arvonimi, hänelle ei annettu erikseen nimeä jolla erottaa hänet keisarin muista puolisoista. 

Rouva Gao sairastui vakavasti 23. helmikuuta 1745, ja Qianlong ylensi hänet "keisarilliseksi jaloksukuiseksi puolisoksi". Gao ei kuitenkaan pystynyt osallistumaan ylennysseremoniaan, sillä hän kuoli kaksi päivää sen jälkeen kun keisari oli ilmoittanut päätöksestään. Hänet siirrettiin Itäisten Qing-hautojen Yu-mausoleumiin 1752. 

## Arvonimet

* Kangxin aikakaudella (1661–1722): 
** Rouva Gao (vuodesta 1711) 
* Yongzhengin aikakaudella (r. 1722–1735): 
** Rouva 
** Toissijainen puoliso ( ; 4. huhtikuuta 1734 alkaen  ) 
* Qianlongin aikakaudella (r. 1735–1796): 
** Jalosukuinen puoliso ( ; 23 tammikuuta 1738 alkaen  ), kolmannen arvoluokan puoliso 
** Keisarillinen jalosukuinen puoliso (; 23. helmikuuta 1745 alkaen  ), toisen arvoluokan puoliso 
** *Keisarillinen jalosukuinen puoliso Huixian* (; 26. helmikuuta 1745 alkaen  ) 

## Huixian populaarikulttuurissa

* *[[ Jiangshan Weizhong |Jiangshan Weizhong]]* (2002), Huixiania esitti Fu Chong 
* *[[ Tarina Yanxin palatsista |Story of Yanxi Palace]]* (2018), Huixiania esitti Tan Zhuo 
* *[[ Ruyin kuninkaallinen rakkaus palatsissa |Ruyi's Royal Love in the Palace]]* (2018), Huixiania esitti Tong Yao 

## Viitteet

## Lähteet

*   
*   
*  
*
Liepājan raitioliikenne

**Liepājan raitioliikenne** on raitiotiejärjestelmä, joka toimii Latvian Liepājassa ja jota liikennöi Liepājas tramvajs, jolla on 70 työntekijää. Nykyisen kaksiraiteisen raitiolinjan pituus on 7,9 km. 

## Historia

Baltian maiden ensimmäinen sähköraitiotie avattiin Liepājaan 26. syyskuuta 1899. Herbrand valmisti ensimmäiset yhdeksän Saksan Kölnin kalustoon perustuvaa raitovaunua. Ensimmäinen raitiolinja rakennettiin Karostaan. 

### 1903
Vuonna 1903 Herbrandilta tilattiin kuusi uutta raitiovaunua, jotka saivat numerot 10-16. 

### 1904
Keskustan Liela ielalle rakennettu kaksisuuntainen raitiolinja valmistui. 

### 1940-luvulla
Toisen maailmansodan jälkeen vanhoihin Herbrandin raitiovaunuihin vaihdettiin itse tehdyt korit. 18.3.1941 palkattiin ensimmäinen rahastajatar vuoden 1899 jälkeen (Anna Cekuse). Yhtiö alkoi käyttää kolminumeroista numerointia ja raitiovaunujen numeroiden alkuun tuli 1. Vuodesta 1949 vuoteen 1956 Liepājassa valmistettiin muutamia Kaliningradin vaunuihin perustuvia itse koritettuja raitiovaunuja. 

### 1957
Vuonna 1957 Liepājaan hankitiin kahdeksan Gothan T57-raitiovaunua, jotka saivat numerot 125-132. 

### 1960-luvulla
Liepājaan toimitettiin kymmenen uutta Gothan T59E-raitiovaunua (139-148) vuonna 1961. Vuonna 1962 ostettiin kahdeksan uutta Tatra T2 -raitiovaunua, jotka saivat numerot 149-156. 

### 1974
Liepājan raitioteillä matkusti 12 miljoonaa matkustajaa vuodessa. 

### 1990-luvulla
EuroAWK rakensi uudet mainostelineelliset raitiovaunupysäkit. 

### 2007
Liepājassa pohdittiin laajasti raitiolinjan laajentamista Ezerkratsin alueelle. Liikennöitsijän lippuvalikoimaan tuli uusi tekstiviestilippu, joka kehitettiin yhteistyössä riikalaisen Citycredit-yhtiön kanssa. 

### 2013
Ezerkrastsin raitiolinja valmistui. 

### 2018
Vuonna 2018 tilattiin optio mukaan lukien 12 KONCAR NT2300 -matalalattiaraitiovaunua. Toimitukset alkavat suunnitelmien mukaan syyskuussa 2020. 

## Kalusto

Nykyiseen kalustoon kuuluu 16 Tatra KT4 -raitiovaunua. Osa niistä on Liepājaan uutena toimitettua KT4SU-tyyppiä ja osa KT4D-tyyppiä, jota ostettiin käytettynä Saksan Cottbusista, Gerasta ja Erfurtista. Lisäksi kalustoon kuuluu saksalainen raitiokiskojen puhdistusvaunu, joka on valmistettu vuonna 1954 ja on mallin ainut käytössä oleva kappale maailmassa. 

## Lipunhinnat

## Kuvia

Tiedosto:Liepajastramvajs 3.jpg|Raitiovaunu Karostan pysäkillä.
Tiedosto:Liepajastramvajs 12.jpg| Raitiovaunu #12 Peldu ielalla. 
Tiedosto:Liepajastramvajs 13.jpg|Raitiovaunu #13 Kūrmājan lähellä.


## Katso myös

* Tatra KT4
* Rīgas Satiksme

## Lähteet

## Aiheesta muualla

* Liikennöitsijän verkkosivusto (latviaksi)
Urpu

**Urpu** voi tarkoittaa seuraavia asioita:

* urpu, lehtipuun kukinto eli norkko
* Urpu, suomalainen etunimi
Audi 100 (C2)

**Audi 100 C2** (Typ 43) on Audi 100:n toisen sukupolven malli, jota valmistettiin vuosina 1976–1982. Se korvasi edeltäneen C1-mallin ja seuraajaksi tuli C3. Yhdysvalloissa autoa myytiin **Audi 5000** -nimisenä.

## Audi 100 C2 (1976–1982)

Toisen sukupolven Audi 100 esiteltiin vuonna 1976 neliovisena sedanina. Sen rinnalle tuli vuoden 1977 alussa kaksiovinen sedan, jonka myynti oli kuitenkin vähäistä. Saman vuoden elokuussa esiteltiin täysin uutena korimallina 100-mallisarjassa viisiovinen hatchback-malli Avant.

Ensimmäisenä tuotantoautona maailmassa Audi 100:aan oli saatavana viisisylinterinen bensiinimoottori. Se oli 2,1-litrainen ja varustettu polttoaineen ruiskutusjärjestelmällä, mutta vuodesta 1978 lähtien kyseistä moottoria sai myös pienitehoisempana kaasutinversiona. Samana vuonna saataville tuli myös viisisylinterinen dieselmoottori.

Vuonna 1979 malli sai uuden etupuskurin, uudet ajovalot, joiden vilkunlasit olivat kirkkaat ja aiempaa suuremmat takavalot. 

## Lähteet

## Aiheesta muualla
Urpu (nimi)

**Urpu** on suomalainen etunimi, joka useimmiten on naisennimi. Digi- ja väestötietoviraston mukaan se on vuoteen 2020 mennessä ollut Suomessa etunimenä noin 140 naisella. Urpu-nimisiä miehiä on tilastoitu alle 15. 

Nimen pohjana on luontoaiheinen sana *urpu*, joka tarkoittaa lehtipuun nupulla olevaa tai puhjennutta kukintoa. Urpu-nimeä on käytetty myös Urpon kutsumamuotona, ja tällöin sen lähtökohtana voi pitää latinan Urbanusta. 

Urpu-nimeä on mahdollista taivuttaa kahdella tapaa: *Urpu : Urpun* tai *Urpu : Urvun*.

## Tunnettuja Urpuja
* Urpu Soveri (1914–1984), geologi

## Lähteet

## Aiheesta muualla
* Etunimien taivutus: Urpu (Kotimaisten kielten keskuksen verkkojulkaisu)
That’s My Girl

**That’s My Girl** on yhdysvaltalaisen tyttöbändin Fifth Harmonyn musiikkikappale. Sen julkaisivat Epic Records ja Syco Music yhtyeen toisen, 7/27-studioalbumin kolmantena ja viimeisenä singlenä 27. syyskuuta 2016. Tämä on samalla yhtyeen viimeinen singlejulkaisu, jolla esiintyy yhtyeen koko alkuperäinen kokoonpano, Cabellon lähdettyä soolouralle joulukuussa 2016. Kappaleen ovat sanoittaneet Tinashe sekä sen tuottajat Alexander Kronlund ja Lukas Loules. "That’s My Girl" on lajityypiltään R&B-kappale, jossa on elementtejä myös elektropopista ja sen sanat kertovat naisten vaikutusmahdollisuuksien lisäämisestä, rohkaisemisesta sekä feministisestä vaikuttamisesta. Kappaleen musiikkivideon ohjasi Hannah Lux Davis ja se julkaistiin 19. syyskuuta 2016. Video kuvattiin Kalifornian autiomaassa.

"That’s My Girl" oli kaupallisesti kohtalainen menestys, sen päästyä singlelistan viidenkymmenen parhaan joukkoon Brasiliassa, Irlannissa, Isossa-Britanniassa ja Skotlannissa. Yhtyeen kotimaassa Yhdysvalloissa kappaleen paras saavutus oli Billboard Hot 100-listan sija 73. Fifth Harmony esitti kappaleen ensimmäisen kerran livenä vuoden 2016 American Music Awardsissa 20. marraskuuta 2016. Sen jälkeen he ovat esittäneet kappaleen muun muassa FunPopFun Festivalilla 17. tammikuuta 2017.

## Lähteet
Your Type

**Your Type** on kanadalaisen laulajan-lauluntekijän Carly Rae Jepsenin musiikkikappale. Sen julkaisivat 604 Records, Schoolboy Records sekä Interscope Records hänen kolmannen, E·MO·TION-studioalbumin kolmantena ja viimeisenä singlenä 9. marraskuuta 2015. Kappaleen ovat sanoittaneet Jepsen, Wayne Hector, Tavish Crowe, sekä sen tuottajat Rami Yacoub ja Carl Falk. "Your Type" on lajityypiltään 1980-luvun musiikista inspiroitu synthpop-kappale, joka kertoo yksipuolisesta rakkaudesta. Kappaleen musiikkivideon ohjasi Gia Coppola ja se julkaistiin 3. marraskuuta 2015.

"Your Type" oli kaupallisesti huono menestys, sen päästyä singlelistalle ainoastaan Belgiassa. Tämän lisäksi kappale on päässyt artistin kotimaassa Kanadassa radiolistalle. Jepsen on esittänyt kappaleen livenä muun muassa Pekingissä 1. toukokuuta 2015 sekä Late Night with Seth Meyersissä 26. tammikuuta 2016.

## Lähteet
Mosley

**Mosley** on seuraavien henkilöiden sukunimi:

;Mosley-aatelissuku
* Oswald Mosley (1896&ndash;1980), brittiläinen baronetti ja poliitikko
* Cynthia Mosley o.s. Curzon (1898&ndash;1933), brittiläinen poliitikko, Oswald Mosleyn 1. vaimo
* Diana Mosley o.s. Mitford (1910&ndash;2003), Oswald Mosleyn 2. vaimo
* Nicholas Mosley (1923&ndash;2017), brittiläinen baronetti ja kirjailija, Oswald ja Cynthia Mosleyn poika
* Max Mosley (1940–2021), brittiläinen Formula 1 -kuljettaja, Oswald ja Diana Mosleyn poika

;Muut
* Eli Mosley (oik. *Elliot Kline*, s. 1991), yhdysvaltalainen äärioikeistolainen aktivisti
* Lacey Sturm o.s. Mosley (s. 1981), yhdysvaltalainen muusikko
* Michael Mosley (1957–2024), brittiläinen televisio- ja radiojuontaja
* Shane Mosley (s. 1971), yhdysvaltalainen nyrkkeilijä
* Timothy Zachery Mosley (”Timbaland”, s. 1972), yhdysvaltalainen muusikko
* Walter Mosley (s. 1952), yhdysvaltalainen rikoskirjailija.
Xiaojingxian

**Keisarinna Xiaojingxian** (28. kesäkuuta 1681 − 29. lokakuuta 1731), mantšulaisesta täyskeltaisen lippukunnan Ula Nara -klaanista, henkilökohtaiselta nimeltään **Duoqimuli**, oli Yongzheng-keisarin puoliso. Hän oli keisaria kolme vuotta nuorempi. 

## Elämä

### Perhetausta

* Isä: Fiyanggū (), palveli ensimmäisen luokan sotilasvirkamiehenä () ja oli ensimmäisen arvoluokan herttua () 
** Isänisä: Bohucha ()
* Äiti: Rouva Aisin Gioro 
** Äidinisä: Murhu (; kuoli 1654), Cuyenin pojanpoika
** Äidinäiti: Rouva Borjigit 
* Kolme vanhempaa veljeä ja yksi nuorempi veli 

### Kangxin aikakausi
Tuleva keisarinna Xiaojingxian syntyi kiinalaisen kuukalenterin viidennen kuun 13. päivänä Kangxin 20. hallintovuonna, gregoriaanisen kalenterin mukaan 28. kesäkuuta 1681. 

Vuonna 1691 Ula Nara meni naimisiin Yinzhenin, Kangxin neljännen pojan kanssa, ja hänestä tuli hänen ensisijainen puolisonsa. Hän synnytti 17. huhtikuuta 1697 Yinzhenin ensimmäisen pojan, Honghuin, joka kuoli ennenaikaisesti 7. heinäkuuta 1704. 

### Yongzhengin aikakausi
Kangxi kuoli 20. joulukuuta 1722 ja Yinzhenistä tuli hänen seuraajansa, keisari Yongzheng. Rouva Ula Narasta tuli keisarinna 28. maaliskuuta 1723, sillä hän oli keisarin ensisijainen puoliso. 

Keisarinna kuoli 29. lokakuuta 1731 ja hänet siirrettiin Läntisten Qing-hautojen Tai-mausoleumiin. Yongzheng ei nimittänyt ketään muista puolisoistaan keisarinnaksi rouva Ula Naran kuoleman jälkeen. 

## Arvonimet

* Kangxin aikakaudella (1661–1722): 
** Rouva Ula Nara (28. kesäkuuta 1681 alkaen)
** Ensisijainen puoliso (; vuodesta 1691)
* Yongzhengin aikakaudella (1722–1735): 
** Keisarinna (; 28. maaliskuuta 1723 alkaen  ) 
** *Keisarinna Xiaojing* ( ; joulukuusta 1731 tai tammikuusta 1732 alkaen  ) 
* Qianlongin aikakaudella (1735–1796): 
***Keisarinna Xiaojingxian* (; vuodesta 1737)

## Lapset

* Ensisijaisena puolisona: 
***Honghui* (; 17. huhtikuuta 1697 − 7. heinäkuuta 1704), Yongzhengin ensimmäinen poika

## Lähteet
*   

### Viitteet